Pirkimo sąlygų 8 priedas

VIEŠOJi DARBŲ PIRKIMO-PARDAVIMO SUTARTIS 
Nr. ________

DĖL KITOS (ŪKIO) PASKIRTIES PASTATO (UNIK. NR. 3999-2004-7052, PAEŽERIŲ DVARO SODYBOS KIAULIDĖ, KVR UN. OBJ. K. 25714), ESANČIO ADRESU: DVARO G. 6A, PAEŽERIŲ K. ŠEIMENOS SEN., VILKAVIŠKIO R. SAV., PAPRASTOJO REMONTO, KEIČIANT PASKIRTĮ Į KULTŪROS,  RANGOS DARBŲ PIRKIMO

202  m. ______________ mėn. __ d.
Vilkaviškis
	Vilkaviškio rajono Suvalkijos (Sūduvos) kultūros centras – muziejus (toliau – Užsakovas), atstovaujamas direktorės Odetos Riklienės, veikiančios pagal Vilkaviškio rajono savivaldybės tarybos 2023 m. rugsėjo 29 d. sprendimu Nr. B-TS-169 patvirtintus Vilkaviškio rajono Suvalkijos (Sūduvos) kultūros centro-muziejaus nuostatus, ir [Tiekėjo pavadinimas] (toliau - Rangovas), atstovaujamas (-a) _______________, veikiančio (-čios) pagal _______________, toliau Užsakovas ir Rangovas kiekvienas atskirai gali būti vadinami „Šalimi“, o abu kartu – „Šalimis“, sudarė šią sutartį (toliau – Sutartis), vadovaujantis atviro konkurso (supaprastinto) būdu atlikto viešojo pirkimo „Kitos (ūkio) paskirties pastato (unik. Nr. 3999-2004-7052, Paežerių dvaro sodybos kiaulidė, KVR un. obj. k. 25714), esančio adresu: Dvaro g. 6A, Paežerių k. Šeimenos sen., Vilkaviškio r. sav., paprastojo remonto, keičiant paskirtį į kultūros, rangos darbų pirkimas“ sąlygomis ir susitarė dėl toliau išvardytų sąlygų.

 1. SUTARTIES OBJEKTAS
1.1. Šia Sutartimi Rangovas įsipareigoja Užsakovui atlikti tvarkomuosius statybos darbus, numatytus Sutarties 2 priede "Techninė specifikacija", bei jos prieduose pagal jo parengtą darbo projektą (toliau – Darbai). Šie priedai yra neatsiejama pirkimo sutarties dalis. 
1.2. Užsakovas pagal šią Sutartį įsipareigoja priimti atliktus darbus ir už juos sumokėti Sutartyje nurodytą kainą Sutartyje numatytomis sąlygomis ir tvarka.
	
	2. DARBŲ ATLIKIMO TERMINAI
	2.1. Darbo projektas turi būti parengtas per 1 mėnesį nuo Sutarties sudarymo dienos. 
	2.2. Tvarkomieji statybos darbai turi būti atlikti ne vėliau kaip per 11 mėn. nuo darbo projekto parengimo dienos.
            2.3. Darbų atlikimo terminas Šalių susitarimu gali būti pratęstas 2 mėn. laikotarpiui.

	3. DARBŲ KAINA
	3.1. Šiai Sutarčiai taikoma fiksuotos kainos kainodara, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktualios redakcijos) „Dėl Kainodaros taisyklių nustatymo metodikos patvirtinimo“ (toliau - Metodika).
 	3.2. Pradinės Sutarties vertė yra (nurodyti sumą skaičiais) Eur, (nurodyti sumą žodžiais) be pridėtinės vertės mokesčio (toliau – PVM). PVM sudaro (nurodyti sumą skaičiais) Eur, (nurodyti sumą žodžiais). Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM.
Šioje Sutartyje pradinės Sutarties vertė yra lygi Rangovo pasiūlymo kainai be PVM, nurodytai už visą pirkimo dokumentuose ir Sutartyje nurodytą darbų apimtį.
	3.3. Pradinės sutarties vertę apima:
	3.3.1. visus Rangovui privalomus mokėti mokesčius ir visas su darbų atlikimu susijusias išlaidas;
	3.3.2. tuos darbus, kurie nors ir nebuvo tiesiogiai nustatyti pirkimo dokumentuose ir Sutartyje, bet yra būtini Sutarčiai įvykdyti, o Rangovas turėjo ir galėjo juos numatyti ir įvertinti dar iki pasiūlymų pateikimo termino pabaigos.
	3.4. Sutarties kaina Sutarties galiojimo metu nekeičiama, išskyrus šiame punkte nurodytais atvejais:
3.4.1. Sutarties kaina gali būti koreguojama papildomų/ keičiamų/ nevykdomų darbų sumomis sudarant susitarimą dėl Sutarties kainos koregavimo. Papildomų/ keičiamų/ nevykdomų darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
a) pritaikant Sutarties priede numatytų darbų įkainį: 
b)  išskaičiuojant kainos dalį iš Sutartyje priede numatyto įkainio ar Sutartyje įkainotos atskiros darbų sudedamosios dalies, vadovaujantis šio papunkčio b) pastraipoje nurodytu būdu arba
	c)	įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos, statybvietės) bei netiesiogines (pridėtines, pelno) išlaidas pagal Metodikos  priedo „Tiesioginių ir netiesioginių išlaidų apskaičiavimo taisyklės“ nuostatas. 
3.4.2. padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos nepriklausomai nuo papildomo susitarimo dėl kainos pakeitimo sudarymo dienos. 
Sutarties kainos perskaičiavimo formulė pasikeitus PVM tarifui:
 

	  

	 - Perskaičiuota Sutarties kaina (su PVM)

	 - Sutarties kaina (su PVM) iki perskaičiavimo
	A – Atliktų darbų kaina (su PVM) iki perskaičiavimo

	 - senas PVM tarifas (procentais)

	 - naujas PVM tarifas (procentais)

            3.4.3. Sutarties kainos / Darbų įkainių perskaičiavimas atsižvelgiant į statybos kainų lygio kitimą:
3.4.3.1.	duomenys, kuriais remiamasi vertinant kainų lygio kitimą: Valstybės duomenų agentūros interneto svetainėje http://osp.stat.gov.lt/ skelbiamas indeksas „Pastatų remonto sąnaudų elementų kainų indeksai“ (toliau – Indeksas);
3.4.3..2.	Sutarties kaina, nurodyta Sutarties 3.2 p. ir Sutarties priede Nr. 1 „Tiekėjo pasiūlymas“ (įskaitant Rangovo pateiktus įkainius, kurie tampa neatskiriama Sutarties dalimi )“ gali būti perskaičiuojami ne dažniau kaip kas 12 (dvylika) mėnesių (pirmasis perskaičiavimas ne anksčiau kaip praėjus 12 (dvylikai) mėnesių nuo Sutarties įsigaliojimo dienos), jeigu Indekso reikšmė pakinta daugiau kaip 0,05 per bet kurį Darbų vykdymo laikotarpį;
3.4.3.3.	Sutarties priede Nr. 1 „Tiekėjo pasiūlymas (įskaitant vėliau patvirtintus įkainius)“ nurodyta Darbų kaina perskaičiuojami dėl Indekso pokyčio,  padauginant pagal Sutartį neišpirktų Darbų įkainių vertes iš Indekso pokyčio koeficiento (P), kuris apskaičiuojamas pagal toliau nurodytą formulę:
P = Ln/Lo;  
čia:  
P – Indekso pokyčio koeficientas;  
Ln – paskutinis skelbiamas kainos Indeksas kreipimosi dėl įkainių perskaičiavimo dieną;  
Lo – bazinės kainos indeksas (pasiūlymų pateikimo termino pabaigos mėnesio ar paskutinio perskaičiavimo dieną skelbtas indeksas).
3.4.3.4.	Sutarties kaina, nurodyta Sutarties 1.3. punkte perskaičiuojama pagal žemiau nurodytą formulę:
Perskaičiuota Sutarties kaina su PVM = PD+((SK – PD)* P  
Kai:  
PD – iki prašymo pateikimo Užsakovo atliktų Darbų vertė su PVM;  
SK – perskaičiavimo metu galiojanti Sutarties kaina su PVM;  
P – Indekso pokyčio koeficientas.

3.4.3.5.	 Jei Sutarties kaina buvo peržiūrėta pagal Sutartyje nurodytas peržiūros sąlygas, atitinkamai patikslinama (didėja arba mažėja) pradinės Sutarties vertė.
3.4.3.6.	Perskaičiuota Sutarties kaina įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip. Už Darbus, atliktus iki susitarimo dėl įkainių perskaičiavimo pasirašymo dienos, Užsakovas apmoka taikant iki tol galiojusius įkainius, o už Darbus, atliktus po susitarimo pasirašymo dienos, Rangovui bus apmokama taikant po perskaičiavimo apskaičiuotus įkainius. Jeigu Darbų atlikimas vėluoja dėl Rangovo kaltės, uždelstų Darbų kaina / įkainiai nėra perskaičiuojami dėl kainų lygio kilimo (t. y. negali būti didinami).
3.4.3.7.	Sutarties kainos perskaičiavimas įforminamas Šalių pasirašomu papildomu susitarimu. Nei viena iš Šalių neturi teisės atsisakyti pasirašyti tokio susitarimo be pagrįstų priežasčių.              
3.5. Jeigu Sutarties kaina buvo pakeista atitinkamai pakeičiama ir pradinės sutarties vertė ir, taikant pakeitimų nuostatas pagal VPĮ 89 straipsnį, atsižvelgiama į pakeistą pradinės sutarties vertę.

	4. APMOKĖJIMO TVARKA
4.1. Rangovas ne vėliau kaip iki einamojo mėnesio 25 (dvidešimt penktos) dienos, privalo pateikti Užsakovo atstovui atliktų Darbų tarpinį priėmimo–perdavimo aktą, kurio pagrindu Rangovas ir Užsakovo atstovas nustato atliktų Darbų dalį, pagal kurią nustatoma Rangovui mokėtina suma taikant Sutarties priede nurodytus Darbų įkainius. PVM sąskaita faktūra pateikiama tik po to, kai Darbų priėmimo-perdavimo aktą pasirašo abi Šalys.
4.2.	Užsakovas apmoka Rangovui už tinkamai faktiškai atliktus ir pagal tarpinį ar galutinį Darbų priėmimo–perdavimo aktą perduotus Užsakovui Darbus pagal PVM sąskaitą faktūrą per 30 (trisdešimt) kalendorinių dienų po to, kai gauna PVM sąskaitą faktūrą.
4.3.	Vykdant Sutartį visi mokėjimo dokumentai teikiami tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis arba naudojantis „Sąskaitų administravimo bendroji informacinė sistema“ (toliau – SABIS) priemonėmis.
4.4.	Mokėjimai atliekami eurais.
4.5. Užsakovas numato tiesioginio atsiskaitymo su subtiekėjais galimybę, vadovaujantis šiame punkte nustatyta tvarka. Užsakovas ne vėliau kaip per 3 darbo dienas nuo šios Sutarties 8.1 punkte nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus, kurioje numatoma teisė Rangovui prieštarauti nepagrįstiems mokėjimams subtiekėjui. Ši nuostata nekeičia Rangovo  atsakomybės dėl Sutarties įvykdymo.
4.6. 	Galutinis Darbų priėmimo–perdavimo aktas pasirašomas tik Rangovui tinkamai ir pilnai atlikus visus Sutartyje numatytus Darbus ir tinkamai įvykdžius kitus savo įsipareigojimus, t. y. ištaisius visus defektus, tinkamai įforminus ir perdavus Užsakovui visus pagal šią Sutartį ir teisės aktų reikalavimus būtinus atliktų Darbų dokumentus (išpildomąsias nuotraukas, paslėptų darbų aktus, panaudotų medžiagų sertifikatus ir atitikties deklaracijas). Laikoma, kad Darbai yra užbaigti ir priimti tik tada, kai Užsakovas be pastabų pasirašo galutinį Darbų priėmimo–perdavimo aktą

	5. SUSIRAŠINĖJIMAS
	5.1. Užsakovo ir Rangovo vienas kitam siunčiami pranešimai turi būti raštiški. Siunčiami pranešimai turi būti siunčiami paštu, elektroniniu paštu, faksu arba įteikiami asmeniškai Sutartyje Šalių nurodytais adresais. Jei adresatas raštu praneša kitą adresą, tai dokumentai privalo būti pristatomi naujuoju adresu.
5.2. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

6. UŽSAKOVO TEISĖS IR PAREIGOS
6.1. Užsakovas turi nedelsdamas suteikti Rangovui visą turimą informaciją kuri reikalinga Sutarčiai vykdyti.
6.2. Užsakovas bendradarbiauja su Rangovu ir suteikia jam visą informaciją, kurios pastarasis pagrįstai prašo, kad galėtų vykdyti Sutartį.
6.3. Užsakovas turi teisę duoti nurodymus ar instrukcijas, siekdama užtikrinti tinkamą darbų atlikimą.
6.4. Užsakovas privalo Sutartyje nustatytomis sąlygomis ir tvarka laiku apmokėti Rangovo pateiktas sąskaitas.

	7. RANGOVO TEISĖS IR PAREIGOS
	7.1. Rangovas laikosi visų galiojančių įstatymų ir kitų teisės aktų nuostatų ir užtikrina, kad darbuotojai jų laikytųsi. Rangovas garantuoja Užsakovui nuostolių atlyginimą, jei Rangovas, jo ar jo darbuotojai nesilaikytų minėtųjų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai.
	7.2. Rangovas turi vykdyti teisėtus Užsakovo nurodymus. Jei Rangovas mano, kad Užsakovo nurodymai viršija Sutarties reikalavimus, jis apie tai praneša Užsakovui per 5 (penkias) kalendorines dienas nuo tokio nurodymo gavimo dienos. 
	7.3. Rangovas visus dokumentus ir informaciją, gautą pagal Sutartį, laiko konfidencialia ir be išankstinio raštiško Užsakovo leidimo neskelbia ir neatskleidžia jokių Sutarties nuostatų, išskyrus atvejus, išskyrus tuos dokumentus ir informaciją, kurie yra paskelbti arba turi būti skelbiami viešai.
	7.4. Kai Rangovas nevykdo ar netinkamai vykdo savo sutartines prievoles, jis turi, Užsakovui pareikalavus, savo sąskaita ištaisyti bet kokius trūkumus, susijusius su darbų atlikimu.
	7.5. Rangovas įsipareigoja kokybiškai atlikti darbus, užtikrinti ir atsakyti už darbų saugą ir priešgaisrinį saugumą darbų atlikimo metu.
	7.6. Rangovas įsipareigoja perduoti Užsakovui visus Sutartyje numatytus darbus ir, ne vėliau kaip per 14 (keturiolika) kalendorinių dienų nuo defektinio akto surašymo dienos, ištaisyti defektus, nustatytus iki darbų perdavimo Užsakovui. Defektinis aktas gali būti sudaromas bet kuriuo Sutarties vykdymo laikotarpiu, pastebėjus defektus. 
	7.7. Rangovas po Rangos darbų sutarties pasirašymo per 10 darbo dienų pateikia Užsakovui atliekamų darbų grafiką ir užpildytus darbų kiekių žiniaraščius.
	7.8. Rangovas kartu su rangovo atliktų statybos darbų perdavimo statytojui (užsakovui) aktu turi pateikti dokumentą, kuriuo užtikrinamas garantinio laikotarpio prievolių įvykdymas pagal pasirašytą rangos sutartį. Šis dokumentas rangovo nemokumo ar bankroto atveju turi užtikrinti dėl rangovų kaltės atsiradusių defektų, nustatytų per pirmuosius 3 statinio garantinio termino metus, šalinimo išlaidų apmokėjimą statytojui (užsakovui). Defektų šalinimo užtikrinimo suma statinio garantiniu 3 metų laikotarpiu turi būti ne mažesnė kaip 5 procentai statinio statybos kainos. 
	7.9. Rangovas turi užtikrinti, kad darbo projekto rengėjas būtų apsidraudęs Statinio projektuotojo civilinės atsakomybės privalomuoju draudimu per visą Sutarties galiojimo terminą. Atitinkamą draudimo polisą ir jo apmokėjimo dokumentą pateikti Užsakovui ne vėliau kaip per 10 darbo dienų.
	7.10. Rangovas privalo apsidrausti privalomuoju Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomuoju draudimu, kuris galiotų iki Sutarties termino pabaigos. . Atitinkamą draudimo polisą ir jo apmokėjimo dokumentą pateikti Užsakovui ne vėliau kaip per 10 darbo dienų. 
	7.11. Rangovas įsipareigoja užtikrinti, kad Sutarties vykdymo laikotarpiu jis ir (ar) jo pasitelkiami subrangovai Darbus atliks, taikydami aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais. 
	7.12. Rangovas privalo dalyvauti Užsakovo organizuojamuose (jei organizuojama) gamybiniuose pasitarimuose, o neatvykus per 1 (vieną) darbo dieną patvirtinti įvykusiame pasitarime surašytą Darbų vykdymo protokolą arba raštu pateikti pastabas. Darbų vykdymo protokolo nepatvirtinimas laiku ir pastabų nepateikimas reiškia, kad Rangovas sutinka su Darbų vykdymo protokolu ir įsipareigoja jį vykdyti. Neatvykus į pasitarimą ir apie tai iš anksto raštu neįspėjus Užsakovo, taip pat nevykdant protokole nurodytų įsipareigojimų Užsakovas taiko įspėjimą, nereaguojant į įspėjimą Rangovui taikoma 100 (vieno šimto eurų ir 00 ct) Eur bauda už kiekvieną nustatytą reikalavimo pažeidimo atvejį.
	7.13. Šiukšles, įpakavimo medžiagas ir kitas atliekas Rangovas privalo sutvarkyti ne vėliau kaip iki pamainos pabaigos ir išnešti jas į tam skirtus konteinerius. Šiukšlės ir atliekos turi būti rūšiuojamos. Statybinės šiukšlės turi būti iš karto pašalinamos iš kelių, praėjimų ir teritorijos. Baigus darbą, prieš perduodant Užsakovui, Rangovas privalo išvalyti ir perduoti tvarkingas patalpas arba statybos aikštelę. Nesilaikant šio punkto reikalavimo Rangovui taikomas įspėjimas, nereaguojant į įspėjimą Rangovui taikoma 100,00 (vieno šimto eurų ir 00 ct) Eur dydžio bauda už kiekvieną nustatytą reikalavimo pažeidimo atvejį.
	7.14. Jei Rangovas nustato, kad projektas yra neišsamus, klaidingas ar turi kitų trūkumų, Rangovas nedelsiant apie tai raštu (pvz., el. paštu) turi informuoti Užsakovą. Paaiškėjus aplinkybėms, kad negalima tęsti Darbų be papildomos projektinės dokumentacijos, Sutartis yra stabdoma ir rengiamas patikslinimas pagal poreikį (darbo brėžiniai, Projekto laida ar kita dokumentacija).

	8. SUBTIEKIMAS 
	8.1. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui raštu (pvz. el. paštu) pranešti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. 
	8.2. Rangovas gali keisti Pasiūlyme  nurodytus subtiekėjus tik prieš tai raštu pranešęs Užsakovui apie tokio keitimo būtinybę ir gavęs jo raštišką sutikimą. 
	8.3. Rangovas ir Užsakovas Sutarties vykdymo metu gali inicijuoti subtiekėjo, numatyto Sutarties  priede, pakeitimą, nurodydamas tokio keitimo motyvus.
	8.4. Jei subtiekėjui Pirkimo dokumentuose buvo keliami kvalifikaciniai reikalavimai arba subtiekėjas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų subtiekėjo pašalinimo pagrindų. Tokiu atveju, jeigu subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Užsakovas reikalauja, kad Rangovas per Užsakovo nustatytą terminą pakeistų minėtą subtiekėją reikalavimus atitinkančiu subtiekėju.
	8.5. Užsakovui sutikus su subtiekėjo  pakeitimu, Užsakovas kartu su Rangovu raštu sudaro susitarimą dėl subtiekėjo  pakeitimo, kurį pasirašo Šalys. Šis susitarimas yra neatskiriama Sutarties dalis. Toks sutarimas sudaromas tik tuo atveju, jei Rangovas rėmėsi subtiekėjo pajėgumais, norėdamas atitikti kvalifikacinius reikalavimus. 

	9. ŠALIŲ ATSAKOMYBĖ IR SUTARTIES ĮVYKDYMO UŽTIKRINIMAS
9.1.	Rangovas atsako Užsakovui už nukrypimus nuo normatyvinių dokumentų reikalavimų, už statinio patvarumo ar atsparumo sumažėjimą ar netekimą.
9.2.	Prievolių pagal Sutartį įvykdymas užtikrinamas netesybomis (delspinigiais, baudomis) ir pirmo pareikalavimo banko garantija ir (arba) draudimo bendrovės laidavimo draudimu. 
9.3.	Jei Užsakovas dėl savo kaltės vėluoja atsiskaityti su Rangovu už tinkamai atliktus Darbus, jis įsipareigoja sumokėti Rangovui 0,02 % dydžio delspinigius nuo laiku neapmokėtos sumos be PVM už kiekvieną uždelstą kalendorinę dieną.  
9.4.	Rangovas, laiku neatlikęs Darbų pagal Darbų vykdymo grafiką, moka Užsakovui 0,02 % dydžio delspinigius nuo neatliktų darbų vertės be PVM už kiekvieną vėlavimo dieną. Vėlavimu laikomas darbų neatlikimas pagal nustatytą Darbų vykdymo grafiką ir delspinigiai pradedami skaičiuoti nuo vėluojamų atlikti darbų dienos. 
9.5.	Užsakovas netesybas (baudas, delspinigius) gali vienašališkai išskaičiuoti iš Rangovui mokėtinų sumų (pranešant apie tai Rangovui raštu).
9.6.	Sutarties įvykdymo užtikrinimo priemonė - pirmo pareikalavimo banko garantija ir (arba) draudimo bendrovės laidavimo draudimas. 
9.7.	Reikalavimai taikomi Sutarties įvykdymo užtikrinimui:
9.7.1.	Rangovas per 10 (dešimt) darbo dienų nuo Sutarties pasirašymo dienos privalo Užsakovui pateikti ne mažesnės kaip 5 (penkių) procentų nuo pradinės Sutarties vertės dydžio pirmo pareikalavimo banko garantiją ir (arba) draudimo bendrovės laidavimo draudimo raštą (kartu su draudimo bendrovės laidavimo draudimo raštu turi būti pateiktas ir pasirašytas draudimo liudijimas (polisas) bei dokumentas, įrodantis, kad draudimo įmoka už išduotą laidavimo draudimo raštą yra sumokėta), atitinkančius visus šioje Sutartyje nurodytus reikalavimus. Esant poreikiui, gavus Rangovo prašymą raštu (pvz., el. paštu), šis terminas gali būti pratęstas Šalių suderintam terminui. 
9.7.2.	Sutarties įvykdymo užtikrinimo galiojimo terminas turi būti ne trumpesnis kaip 25 (dvidešimt penkis) mėn. 
9.7.3.	Jei Darbai yra sustabdomi, Darbų atlikimo terminas yra pratęsiamas arba Rangovas vėluoja užbaigti Darbus arba ištaisyti Darbų trūkumus, atitinkamai turi būti pratęstas ir Sutarties įvykdymo užtikrinimo galiojimas. Sutarties įvykdymas turi būti užtikrinamas nenutrūkstamai, pateikiant Užsakovui naują užtikrinimą patvirtinantį dokumentą arbą pateikto dokumento galiojimo pratęsimą ne vėliau kaip likus 14 (keturiolikai) darbo dienų iki pateikto užtikrinimo galiojimo pabaigos. Rangovui laiku nepratęsus Sutarties įvykdymo užtikrinimo galiojimo termino arba nepateikus naujo Sutarties įvykdymo užtikrinimo, Užsakovas taiko Rangovui 100 (vieno šimto eurų ir 00 ct) Eur baudą už kiekvieną pradelstą dieną.
9.7.4.	Prieš pateikdamas Sutarties įvykdymo užtikrinimą, Rangovas gali prašyti Užsakovo patvirtinti, kad Užsakovas sutinka priimti Rangovo siūlomą Sutarties įvykdymo užtikrinimą. Tokiu atveju, Užsakovas privalo atsakyti Rangovui ne vėliau kaip per 3 (tris) darbo dienas nuo Rangovo rašytinio prašymo gavimo dienos.
9.7.5.	Užsakovas nepriima Sutarties įvykdymo užtikrinimo ir (ar) laiko jį negaliojančiu, ir (ar) kreipiasi į Rangovą dėl naujo Sutarties įvykdymo užtikrinimo pateikimo Užsakovui, o Rangovas privalo Sutarties įvykdymo užtikrinimą pateikti per trumpiausiai įmanomą terminą, jei Sutarties įvykdymo užtikrinimas neatitinka Sutartyje keliamų reikalavimų arba Užsakovas turi informacijos, susijusios su Sutarties įvykdymo užtikrinimą išdavusio banko (draudimo bendrovės) veiklos sustabdymu arba galimu veiklos sustabdymu (įskaitant nemokumą, likvidavimą ar teisinės apsaugos taikymo procedūras).
9.7.6.	Sutarties įvykdymo užtikrinime bankas (draudimo bendrovė) privalo neatšaukiamai ir besąlygiškai įsipareigoti ne vėliau kaip per 15 (penkiolika) dienų nuo Užsakovo raštiško pranešimo apie Rangovo Sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą gavimo dienos sumokėti Užsakovui Sutarties įvykdymo užtikrinime nurodytą sumą, pinigus pervedant į Užsakovo sąskaitą.
9.7.7.	Sutarties įvykdymo užtikrinime negali būti nurodyta, kad bankas (draudimo bendrovė) atsako tik už tiesioginių nuostolių atlyginimą. Bankas (draudimo bendrovė) neturi teisės reikalauti, kad Užsakovas pagrįstų savo reikalavimą. Užsakovas pranešime bankui (draudimo bendrovei) nurodo, kad Sutarties įvykdymo užtikrinimo suma jam priklauso dėl to, kad Rangovas iš dalies ar visiškai neįvykdė Sutarties ir (arba) ji buvo nutraukta dėl Rangovo kaltės. Užsakovas neįsipareigoja įrodyti realiai patirtų nuostolių ir Rangovas, pasirašydamas Sutartį ir pateikdamas Sutarties įvykdymo užtikrinimą, patvirtina, kad Sutarties įvykdymo užtikrinimo suma laikytina minimaliais neįrodinėjamais Užsakovo nuostoliais.
9.7.8.	Sutarties įvykdymo užtikrinimas turi įsigalioti ne vėliau negu jo pateikimo Užsakovui dieną.
9.7.9.	Sutarties įvykdymo užtikrinimo suma turi būti nurodoma ir išmokama eurais.
9.7.10.	Sutarties įvykdymo užtikrinimas turi būti surašytas lietuvių arba kita kalba (esant Užsakovo prašymui, turi būti pateiktas vertimas į lietuvių kalbą).
9.7.11.	Jei Užsakovas pasinaudoja Sutarties įvykdymo užtikrinimu, Rangovas, siekdamas toliau vykdyti Sutarties įsipareigojimus, privalo per 10 (dešimt) darbo dienų pateikti Užsakovui naują Sutarties įvykdymo užtikrinimą šioje Sutartyje nustatytomis sąlygomis. 
9.7.12.	Sutarties įvykdymo užtikrinimo dokumente nurodytos sumos sumokėjimas nesiejamas su visišku Užsakovo patirtų nuostolių atlyginimu ir neatleidžia Rangovo nuo pareigos juos atlyginti visa apimtimi.
9.7.13.	Jei Rangovas nepateikia Užsakovui Sutartyje nustatytos vertės Sutarties įvykdymo užtikrinimo per Sutartyje nustatytą terminą, laikoma, kad Rangovas atsisakė sudaryti Sutartį ir Užsakovas turi teisę Lietuvos Respublikos viešųjų pirkimų įstatymo nustatyta tvarka pasiūlyti sudaryti Sutartį kitam tiekėjui.
9.8.	Užsakovas gali pasinaudoti Sutarties įvykdymo užtikrinimu, esant bet kuriai iš žemiau nurodytų aplinkybių:
9.8.1.	Rangovas nuolat netinkamai ar su dideliais trūkumais vykdo Darbus, t. y. kitomis nei Sutartyje ir (ar) jos prieduose nurodytomis sąlygomis ir (ar) terminais, o Užsakovas apie netinkamą Darbų vykdymą raštu (pvz., el. paštu) įspėja Rangovą 2 (du) kartus ar daugiau;
9.8.2.	Rangovas nepagrįstai atsisako vykdyti Darbus;
9.8.3.	Rangovas per protingai nustatytą laikotarpį neįvykdo Užsakovo nurodymo ištaisyti Darbų trūkumus;
9.8.4.	Dėl bet kokių Rangovo veiksmų (veikimo ar neveikimo) Užsakovas patyrė nuostolius (įskaitant, bet neapribojant, papildomas išlaidas, negautas pajamas ar kitus tiesioginius ir netiesioginius nuostolius, delspinigius ir (arba) baudas);
9.8.5.	Rangovas be pateisinamos priežasties (ne Sutartyje nustatytais atvejais) vienašališkai nutraukia Sutartį.
9.9.	Jeigu Rangovas nesilaiko Sutarties 7.11. punkte ir (ar) Sutarties 7.12. punkte, ir (ar) Sutarties 7.13. punkte nurodytų reikalavimų, Rangovui taikoma 100 (vieno šimto eurų ir 00 ct) Eur bauda už kiekvieną nustatytą reikalavimo pažeidimo atvejį..
9.10.	Jeigu Rangovas neužtikrina, kad Sutartį vykdytų Pasi8lyme  nurodyti asmenys (kurie buvo siūlomi Pirkimo procedūrų metu, siekiant atitikti nustatytus kvalifikacinius reikalavimus ir šių trūkumų Rangovas neištaiso per protingą terminą (ne ilgiau kaip 10 (dešimt) darbo dienų nuo nustatyto pažeidimo padarymo dienos), Užsakovas taiko Rangovui 100 (vieno šimto eurų ir 00 ct) eurų baudą, už kiekvieną tokį nustatytą reikalavimo pažeidimo atvejį ir turi teisę vienašališkai nutraukti Sutartį. 
9.11.	Rangovas yra visiškai atsakingas už žalą, padarytą tretiesiems asmenims, jų turtui, Užsakovui/Užsakovo turtui padarytą žalą, vykdant Sutartyje numatytus Darbus ir privalo atlyginti tiesioginius trečiųjų asmenų ir (ar) Užsakovo nuostolius. Rangovas taip pat atsako už subrangovo, jo įgaliotų atstovų ir darbuotojų veiksmus arba neveikimą.
9.12.	Rangovas yra visiškai atsakingas už darbuotojų darbų saugos taisyklių reikalavimų laikymąsi. Įvykus nelaimingam atsitikimui su Rangovo darbuotoju, nelaimingą atsitikimą tiria ir apskaito Rangovas.
9.13.	Sutartinės atsakomybės pritaikymas neatleidžia Šalių nuo pareigos vykdyti Sutartyje prisiimtus įsipareigojimus.
9.14. Užsakovui nutraukus Sutartį dėl esminio Sutarties pažeidimo, Rangovas įsipareigoja sumokėti Užsakovui 10 % dydžio netesybas (baudą) nuo bendros Sutarties kainos be PVM nurodytos Sutarties 3.2 p.
	
	10. SUTARTIES GALIOJIMAS, SUSTABDYMAS IR NUTRAUKIMAS
	10.1. Sutartis įsigalioja, kai Sutartį pasirašo abi Sutarties Šalys ir galioja iki visiško Šalių įsipareigojimų įvykdymo.
	10.2. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
	10.3. Sutartį galima nutraukti šiais atvejais:
	10.3.1. abiejų Šalių rašytiniu susitarimu. 
	10.3.2.  Užsakovo sprendimu prieš 10 kalendorinių dienų raštu įspėjus Rangovą Viešųjų pirkimų įstatymo 90 straipsnio 1 dalyje nurodytais atvejais.
10.3.3. vienos Šalies sprendimu prieš 10 kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas. Nustatydamos esminį sutarties pažeidimą. Esminiu Sutarties pažeidimu laikoma, jei Rangovas ilgiau kaip 30 dienų atsilieka nuo grafiko ir per Užsakovo nustatytą terminą šio trūkumo nepašalina. 
10.3.4. Užsakovas, įspėjęs Rangovą prieš 14 kalendorinių dienų, turi teisę nutraukti Sutartį, neatsisakydamas kitų savo teisių gynimo būdų, kai Rangovas yra likviduojamas, sustabdo ūkinę veiklą, jo atžvilgiu vykdomas bankroto procesas arba teisės aktų nustatyta tvarka susidaro analogiška ar panaši situacija, taip pat kai keičiasi Rangovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties vykdymui. Rangovas įsipareigoja nedelsiant, bet ne vėliau nei per 5 (penkias) darbo dienas nuo teisinio statuso įregistravimo Juridinių asmenų registre ar kito juridinio fakto nurodyto šaime punkte raštu informuoti Užsakovą apie jo atžvilgiu pradėtas minėtas procedūras ir/arba jo organizacinės struktūros keitimą.
10.4.  Esant nuo Užsakovo nepriklausančioms aplinkybėms, kurių protinga ir apdairi Sutarties Šalis negalėjo numatyti Sutarties sudarymo metu, dėl kurių Darbai negali būti atliekami arba Užsakovas negali priimti atliktų Darbų, Užsakovas privalo nedelsdamas, ne vėliau kaip per 3 (tris) darbo dienas raštu (pvz., el. paštu) informuoti apie tai Rangovą ir turi teisę sustabdyti Sutarties vykdymą nuo tinkamo informavimo momento iki Sutarties vykdymą ribojančių aplinkybių pasibaigimo. Pasibaigus Sutarties vykdymą ribojančioms aplinkybėms, Užsakovas turi nedelsdamas, ne vėliau kaip per 3 (tris) darbo dienas apie tai raštu informuoti Rangovą.
10.5.	Esant nuo Rangovo nepriklausančioms aplinkybėms, kurių protinga ir apdairi Sutarties Šalis negalėjo numatyti Sutarties sudarymo metu, dėl kurių  Rangovas negali atlikti Darbų, Rangovas turi nedelsdamas, ne vėliau kaip per 3 (tris) darbo dienas raštu (pvz., el. paštu) informuoti apie tai Užsakovą bei pateikti dokumentus, įrodančius, kaip šios Sutarties vykdymą ribojančios aplinkybės įtakoja Sutarties vykdymą ir turi teisę reikalauti sustabdyti Sutarties vykdymą nuo tinkamo informavimo momento iki Sutarties vykdymą ribojančių aplinkybių pasibaigimo. Pasibaigus Sutarties vykdymą ribojančioms aplinkybėms, Rangovas turi nedelsdamas, ne vėliau kaip per 3 (tris) darbo dienas apie tai raštu (pvz., el. paštu) informuoti Užsakovą.
10.6.	Aplinkybės, dėl kurių gali būti stabdomas Darbų atlikimas, yra:
10.6.1. Užsakovui būtinas papildomas laikas įvykdyti viešojo pirkimo procedūras, kurių neįvykdžius negalima tęsti Darbų;
10.6.2. bet koks nenumatomas gamtos jėgų veikimas, kurio joks patyręs Rangovas nebūtų galėjęs tikėtis, dėl kurių  Rangovas negali atlikti Darbų;
10.6.3. kitos aplinkybės, kurios nebuvo žinomos Sutarties sudarymo metu ir su kuriomis susidurtų bet kuris kitas Rangovas/Užsakovas, ir dėl kurių  Darbai negali būti atliekami, įskaitant Sutarties 7.14. punkte nurodytas aplinkybes.
10.7.	Sutartinių įsipareigojimų, kurių vykdymas buvo sustabdytas, vykdymo terminas pratęsiamas laikotarpiui, kuris, išnykus aplinkybėms, dėl kurių sutartinių įsipareigojimų vykdymas buvo sustabdytas, pagal Sutartį buvo likęs Rangovo sutartinių įsipareigojimų vykdymui iki kol sutartinių įsipareigojimų vykdymas buvo sustabdytas.
10.8.	Sutartinių įsipareigojimų vykdymo sustabdymas ir atnaujinimas įforminami raštu Šalims pasirašant papildomą susitarimą prie Sutarties, kuris yra neatskiriama Sutarties dalis.
10.7.	Toks sutartinių įsipareigojimų vykdymo stabdymas negali turėti įtakos Sutarties kainai, t. y. Užsakovas nekompensuoja Rangovui dėl tokio sustabdymo kilusių (jei kiltų) Rangovo išlaidų, išskyrus Sutarties kainos  perskaičiavimą, kaip numatyta Sutarties 3.4.3 punkte.
10.8.	Jeigu Darbų sustabdymas trunka ilgiau nei 5 (penkis) mėnesius, bet kuri Šalis turi teisę vienašališkai ne teismo tvarka nutraukti Sutartį, iš anksto prieš 10 (dešimt) kalendorinių dienų įspėdama kitą Šalį. Sutartis laikoma nutraukta kitą dieną po įspėjimo termino pabaigos, jeigu per įspėjimo terminą nėra atnaujinamas visų Darbų ar sustabdytos Darbų  dalies vykdymas.	
10.9. Nutraukus Sutartį ar jai pasibaigus, lieka galioti Sutarties nuostatos, susijusios su garantiniu terminu, atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.



            11. FORCE MAJEURE
            11.1. Šalys neatsako už visišką ar dalinį savo įsipareigojimų pagal šią Sutartį nevykdymą, jei tai įvyksta dėl nenugalimos jėgos aplinkybių. Šalys nenugalimos jėgos (force mąjeure) aplinkybes supranta taip, kaip nustato Lietuvos Respublikos civilinis kodeksas.
            11.2.	Sutarties Šalis, kuri dėl nurodytų aplinkybių negali įvykdyti prisiimtų įsipareigojimų, privalo ne vėliau kaip per 5 (penkias) darbo dienas nuo tokių aplinkybių atsiradimo, raštu apie tai informuoti kitą Sutarties Šalį, pateikiant nenugalimos jėgos aplinkybes įrodančius dokumentus. Pavėluotas ar netinkamas kitos Šalies informavimas ar informacijos nepateikimas atima iš jos teisę remtis išvardytomis aplinkybėmis kaip pagrindu, atleidžiančiu nuo atsakomybės dėl ne laiku (ar netinkamo) prisiimtų įsipareigojimų vykdymo ar nevykdymo.
             11.3. Jei nurodytos aplinkybės trunka ilgiau kaip 1 (vieną) mėnesį, Šalys tarpusavio susitarimu gali nutraukti Sutartį. Tokiais atvejais, sutartį nutraukusi Šalis nemoka kitai Šaliai baudos už sutarties nutraukimą.

12.	SPECIALISTŲ KEITIMO PAGRINDAI IR TVARKA
12.1.	Rangovas negali keisti, kurie buvo nurodyti Rangovo pasiūlyme, visam arba iki Sutarties įvykdymo pabaigos likusiam Sutarties vykdymo terminui prieš tai raštu (pvz., el. paštu) nepranešęs Užsakovui ir negavęs jo raštiško sutikimo. Keičiamas specialistas turi turėti ne žemesnę kvalifikaciją nei buvo nurodyta Pirkimo dokumentuose ir Rangovo pasiūlyme, jeigu Rangovas siūlė specialistus siekiant atitikti Pirkime nustatytus Kokybinius kriterijus (jei taikoma).
12.2. Rangovas Sutarties vykdymo metu gali inicijuoti Rangovo specialisto, numatyto pasiūlyme keitimą, nurodydamas tokio keitimo motyvus.
15.3. Rangovas, siekdamas pakeisti specialistą, turi raštu (pvz., el. paštu) informuoti Užsakovą ir gauti Užsakovo sutikimą. Užsakovas sutikimą arba nesutikimą dėl specialisto pakeitimo turi pateikti per  3 dienas. Rangovas kartu su Užsakovu raštu sudaro susitarimą dėl specialisto pakeitimo, kurį pasirašo abi Šalys. Šis susitarimas yra neatskiriama Sutarties dalis. 

	13. TAIKYTINA TEISĖ
	13.1. Šiai Sutarčiai taikoma ir ji aiškinama pagal Lietuvos Respublikos teisę.

	14. GINČŲ SPRENDIMO TVARKA
	14.1. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 20 dienų terminą, sprendžiami Lietuvos Respublikos teisės aktų nustatyta tvarka Lietuvos Respublikos teismuose. 

	15. KITOS NUOSTATOS
	15.1 Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.
15.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.	
 15.3. Sutarties Šalys susirašinėja lietuvių kalba. Visi užsakymai, pranešimai, sutikimai ir kitas susižinojimas, kuriuos Šalis gali pateikti pagal Sutartį, bus laikomi galiojančiais ir įteiktais tinkamai, jeigu yra pateikti žemiau nurodytais kontaktais:
	
	Užsakovo atstovas
	Rangovo atstovas

	Vardas, pavardė
	
	

	 Adresas
	
	

	Telefonas
	
	

	El. paštas
	
	


15.4. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau, kaip prieš 5 (penkias) darbo dienas ir atskiras Sutarties pakeitimas dėl šios priežasties nėra atliekamas.
15.5. Darbų priėmimo-perdavimo aktą ir (ar) kitą pagal Sutartyje numatytą pasirašyti dokumentaciją iš Užsakovo pusės turi teisę pasirašyti Sutarties 3.1. punkte nurodytas ar kitas tinkamai įgaliotas Užsakovo atstovas.
15.6. Jeigu pirkimo vykdymo metu nebuvo tikrinama Rangovo kvalifikacija dėl teisės verstis atitinkama veikla arba buvo tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.
15.7. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
15.8.  Įgyvendinant Sutartį asmens duomenys tvarkomi vadovaujantis Bendrojo duomenų apsaugos reglamento (BDAR) ir kitų teisės aktų nuostatomis.
15.9. Sutartis sudaroma lietuvių kalba.
15.10. Sutartis sudaroma pasira6ant kvalifikuotais elektroniniais parašais.
15.11. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

	16. SUTARTIES PRIEDAI
	16.1. Rangovo pasiūlymas;
	16.2. Techninė specifikacija.
	
	17. ŠALIŲ JURIDINIAI ADRESAI, REKVIZITAI IR PARAŠAI

	UŽSAKOVAS
	RANGOVAS

	Vilkaviškio rajono Suvalkijos (Sūduvos) kultūros centras - muziejus Juridinio asmens kodas: 300001094
PVM mokėtojo kodas: -
Adresas: Dvaro g. 6, Paežerių k., Šeimenos sen., Vilkaviškio raj. Sav.

	Įmonės pavadinimas
Įmonės kodas
Adresas
PVM mokėtojo kodas
Banko sąskaitos Nr.
Bankas
Tel.
El. p.


	Pareigos
Vardas, pavardė 
______________
(parašas)
______________
(data)
	Pareigos
Vardas, pavardė 
______________
(parašas)
______________
(data)



		Puslapis 1 iš 4

